Anis

Anis (Pimpinella anisum) je hojenska a korjeninowa rostlina ze swójby wokołkowych rostlinow. Druhe serbske mjeno je kopr.


 Etymologija 
Mjeno pochadźa wot grjekskeho słowa ανηθον za koprik, z kotrymž bu anis zaměnjowany.

 Synonymy 

 Apium anisum Crantz
 Sison anisum Sprengel
 Tragium anisum Link
 Carum anisum Baillon
 Selinum anisum E. H. L. Krause
 Anisum vulgare Gärtner
 Anisum officinarum Mönch
 P. anisum cultum Alef.

 Wopis 
Anis je jednolětna rostlina a docpěwa wysokosć wot něhdźe 25 hač do 60 cm.

Stołpik je zrunany je lochko kosmaty.

 Łopjena 
Spódnje łopjena su wutrobojće kulojte, na kromje nutř rězane a docpěwaja dołhosć wot 2 hač do 5 cm. Stołpikowe łopjena su třiličbne hač do pjerkowje dźělene. 

 Kćenja 
Małe běłe kćenja z přeměrom wot 3 mm su w bjezwobalkowych, najčasćišo dwanaćepruhojće hromadźe stajenych wokołkach (tak mjenowany dwójny wokołk) rjadowane a kćěja wot julija hač septembra. 

 Płody 
Płody, kotrež w awgusće/septembrje so móža žnjeć, docpěwaja dołhosć wot 3 hač 5 mm, su owalne a maja šěre kosmy.

 Wužiwanje 
W kucharskich kumštach bu symjenja rostliny wužiwane. Anis polěpšuje hłownje słódke pječwa, placki, likery (anisowy palenc) a sirup.

 Nóžki 

 Eksterne wotkazy 

 G. Madaus: Lehrbuch der biologischen Heilmittel 
 crescent bloom 
 Plants for a Future 
 Heilpflanzen-Lexikon 
 Gewürzseiten  
 Kräuterbuch von Jacobus Theodorus Tabernaemontanus (1625)  
 wuerzkraut.de  

Kategorija:Wokołkowe rostliny
Kategorija:Hojenska rostlina
Kategorija:Korjeninske rostliny
Kategorija:Korjenina